
Őrület és hatalom az ókori Mediterráneum két sarkában

Kulcsszavak: Brutus; Dávid; Biblia; mitológia;
A római és görög kultúra kapcsolata régóta élénk kutatás tárgya, sőt ezeket a mély kulturális kapcsolatokat és hatásokat már az ókori írok is észrevették és tárgyalták, azonban Rómának (és a hellén világnak) a Mediterráneum más népeivel való kulturális kapcsolata azonban sokáig hátrébb szorult az ókortudományban. Dolgozatom célja az ilyen irányú vizsgálódás, amelynek keretében a római és a zsidó történetek egy-egy fontos alakját helyezem középpontba, és a hozzájuk kapcsolódó történeteket hasonlítom össze. E két szereplő Dávid király és Lucius Junius Brutus, akik mindketten bolondnak tettették magukat egy királyi udvarban, akik környezetében mindkét esetben lezajlott egy, vagy akár több titkos-üzenet történet, és akik körül mindkét esetben fontos szerepet kaptak a nők a hatalomátadásban. Ilyen és ehhez hasonló történetmotívumokat hasonlítok össze dolgozatomban, majd e szoros hasonlóságok hátterét igyekszem bemutatni. Ennek során bemutatom, hogy a föníciai kereskedők az irodalmi, régészeti és genetikai bizonyítékok alapján milyen kereskedelmi és migrációs vonalakat építettek ki az ókori Mediterráneumban, illetve hogy a héberek vajon mekkora részt játszhattak ebben a folyamatban.



